ทริปจบ รูปไม่จบ เนม คบ คิตตี้ โลกสดใส ควงเที่ยวญี่ปุ่น ผ่านอุปสรรครักยิ่งเข้าใจ
งานเพลงเติบโตพาวงก้าวไปข้างหน้า ส่วนเรื่องชีวิตรัก หนุ่มวง เก็ตสึโนวา ก็ต่างแฮปปี้กันทุกคน รวมทั้งหนุ่มนักร้องนำ เนม–ปราการ ไรวา ที่ผ่านเมฆหมอกมรสุมรัก กำลังอินเลิฟสดใสกับสาว คิตตี้-ชิชา ล่าสุดควงหันไปเที่ยวปีใหม่ที่ญี่ปุ่น ทริปจบรูปไม่จบเพราะมีแต่โมเมนต์ประทับใจ,เนม เผยเรื่องรักที่ลงตัวว่า,ในวงทุกคนก็เปิดเผยขึ้น (ยิ้ม),นัดกันรึเปล่า?,ไม่ได้นัดครับ ปีใหม่ต่างคนก็แพลนไปที่ต่างๆ อย่างนาฑีกับแอริน เค้าก็ไปเที่ยวของเค้า ปณตก็ไปของเค้า ส่วนของเนมนัดกันฉุกละหุกมาก เพราะเพิ่งรู้ว่าจะว่าง พองานเคาต์ดาวน์ปีใหม่เสร็จ เช้าก็ไปสนามบินเลยอยู่ดีๆ น้องคิตตี้ก็ว่างพอดี เราก็ว่างก็เลยไปเลย น้องเป็นคนจัดการวางแผนทุกอย่างให้ ความตั้งใจคืออยากไปเห็นหิมะ ตอนแรกจะไปฮอกไกโดเหมือนที่เค้าไปกันแต่มันเต็มเลยไปครึ่งทางระหว่างโตเกียวกับฮอกไกโด เมืองยามากะตะเป็นเมืองเล็กๆ คนไทยน้อยมาก มีแต่คน ญี่ปุ่น,กลับมาแล้วแต่รูปยังไม่จบ?,ยังไม่กลับครับ (หัวเราะ) ลงรูปได้อีกเดือนนึง รูปสวยผลัดกันถ่าย ก่อนหน้านี้จะไม่ค่อยลงรูปอะไรเยอะ มันประทับใจก็มีโมเมนต์ดีๆด้วยกัน เลยอยากแชร์ ที่ผ่านมาปีที่แล้วมันก็มีอุปสรรคอะไรเยอะแยะระหว่างเราสองคน ตอนนี้มันก็ผ่านไปได้ เมฆหมอกไปมันก็โล่งขึ้น โอเค,คนเข้าใจเรามากขึ้นรึยัง?,ครับ เราก็อยู่กันอย่างนี้มาสักพักนึง มันก็มีทะเลาะกันปกติ แต่เวลาดีมันก็ดี อยู่ด้วยแล้วสบายใจ น้องเค้าดูแลดี,พอแฮปปี้ผ่อนคลายก็ได้เห็นรูปน่ารักคู่กัน?,ใช่ครับ ช่วงที่ไม่แฮปปี้ก็ไม่เห็นรูปอะไร,จับมือกันผ่านตอนนั้นยังไง?,ก็ไม่มีอะไร ก็พยุงๆกันมาเรื่อยๆ มันมีปัญหาช่วงแรกๆ พอปัญหามันเคลียร์ คนเริ่มเข้าใจ ไม่มีเรื่องอะไรมารบกวน, ช่วงนั้นคำพูดคำวิจารณ์คนมันกระทบเรามั้ย?,สำหรับเนมไม่กระทบ แต่น้องเค้าเป็นคนเซนซิทีฟ เค้ามีความเป็นเด็ก อาจจะคิดว่าสิ่งที่เค้าทำมันถูก เราก็บอกว่าให้ทุกอย่างเป็นการเรียนรู้ เราก็คอยประคองเค้า คอยรักษาจิตใจเค้า เค้าก็มีเรื่องอารมณ์เรื่องสติ ถ้าทุกอย่างใจเย็นมันก็ดี ปีนี้ตั้งใจจะมีสติกับการตัดสินใจอะไรมากขึ้น ทำให้ความสุขมันอยู่กับตัวเรา ไม่ต้องไปมองหาความสุขจากที่อื่นมากมาย ถ้าเรามีสติอยู่กับตัวเรา มีความสุขกับชีวิตที่เรามี ความสุขมันหาง่ายแต่คนเราชอบลืม คิดว่าเราต้องไปอิจฉาคนนั้น ต้องเป็นอย่างนี้ เราแค่คิดว่าสิ่งที่เรามีมันดีอยู่แล้ว,ตอนนี้เลยดูหวานมุ้งมิ้งมาก?,เค้าเป็นคนมุ้งมิ้ง เราเลยต้องไปตามไปทางนั้น เราก็โอเคแหละ มันก็สดใส รีแลกซ์ ปกติเนมเป็นคนนิ่งๆเป๊ะ แต่จริงๆเราก็ไม่ได้เป๊ะ แต่อยู่กับน้องก็ทำให้เราเป็นเด็กได้ เค้าก็น่ารักกับเรา เราก็เลยอยากจะน่ารักกับเค้า,ตอนนี้เรียกว่าแฮปปี้ดี?,ดีครับ, เค้ามีส่วนซัพพอร์ตงานเรามั้ย?,เค้าเป็นคนชอบสนับสนุนเราตรงนี้ตั้งแต่เริ่มคุยกันแล้ว ความชอบเราคล้ายๆกัน ชอบคุยเรื่องเพลง หนัง ศิลปะ เรื่องที่สนใจเหมือนกัน เลยส่งเสริมกัน เวลาเค้าทำงานอะไรก็เอารูปมาให้ดู เราก็ให้เค้าฟังเพลงเรา,คนนี้ดูเด็กสุดที่เคยคบ?,เด็กครับ ซึ่งเราก็ไม่รู้ก็ดูกันไป ยังไม่ได้มีวางแผน อะไรไกล แค่ตอนนี้มันโอเคของมัน เราก็ต้องดูเราเองว่าคนไหนที่ทำให้เรารู้สึกใช่ที่สุด และตอนนี้น้องเค้าก็ดีกับเรา เราก็ดีใจที่น้องดีกับเราขนาดนี้ เราทำวันนี้ให้ดีที่สุด วันข้างหน้าจะเป็นไงค่อยว่ากัน.
งานเพลงเติบโตพาวงก้าวไปข้างหน้า ส่วนเรื่องชีวิตรัก หนุ่มวง เก็ตสึโนวา ก็ต่างแฮปปี้กันทุกคน รวมทั้งหนุ่มนักร้องนำ เนม–ปราการ ไรวา ที่ผ่านเมฆหมอกมรสุมรักกำลังอินเลิฟสดใสกับสาว คิตตี้-ชิชา
เนม ปราการ,ปราการ ไรวา,คิตตี้ ชิชา,เก็ตสึโนวา